Fascht  jedi Sprooch uff de Wält het en "a-artige" Vokal, wo je nooch Sprooch wyter füre oder wyter hinte im Mund ussgsproche wird. Wyl Sprooche mit zwei verschidene a-Luut relativ sälte sin, wird s Zeiche <a> wäge däm vilmool au für Zentral- oder Hintervokal bruucht. Wenn e Unterscheidig wichtig isch, cha en offnige Zentralvokal im IPA mit < ä > kennzeichnet werde. S Hochdütsch a wie in "Hand" isch zum Byspil änder en Zentralvokal, einewäg wird es meischt mit eme normale <a> transkribiert.